CELEX: 31982R1199
Language: el
Date: 1982-05-18 00:00:00
Title: Κανονισμός (EOK) αριθ. 1199/82 τού Συμβουλίου τής 18ης Μαΐου 1982 περί χορηγήσεως συμπληρωματικής πριμοδοτήσεως γιά τή διατήρηση τών θηλαζουσών αγελάδων στήν Ιρλανδία καί στή Βόρειο Ιρλανδία καί περί καταργήσεως τού κανονισμού (EOK) αριθ. 1056/81

Avis juridique important

|

31982R1199

Κανονισμός (EOK) αριθ. 1199/82 τού Συμβουλίου τής 18ης Μαΐου 1982 περί χορηγήσεως συμπληρωματικής πριμοδοτήσεως γιά τή διατήρηση τών θηλαζουσών αγελάδων στήν Ιρλανδία καί στή Βόρειο Ιρλανδία καί περί καταργήσεως τού κανονισμού (EOK) αριθ. 1056/81  

Επίσημη Εφημερίδα αριθ. L 140 της 20/05/1982 σ. 0030 - 0031 Ισπανική ειδική έκδοση: Κεφάλαιο 03 τόμος 25 σ. 0115  Πορτογαλική ειδική έκδοση : Κεφάλαιο 03 τόμος 25 σ. 0115 

***** ΚΑΝΟΝΙΣΜΟΣ (ΕΟΚ) αριθ. 1199/82 ΤΟΥ ΣΥΜΒΟΥΛΙΟΥ  της 18ης Μαΐου 1982  περί χορηγήσεως συμπληρωματικής πριμοδοτήσεως για τη διατήρηση των θηλαζουσών αγελάδων στην Ιρλανδία και στη Βόρειο Ιρλανδία και περί καταργήσεως του κανονισμού (ΕΟΚ) αριθ. 1056/81  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επι- τροπής (2),  Εκτιμώντας:  ότι με τον κανονισμό (ΕΟΚ) αριθ. 1056/81 του Συμβουλίου (3) προβλέφθηκε η χορήγηση συμπληρωματικής πριμοδοτήσεως για τη διατήρηση των θηλαζουσών αγελάδων στην Ιρλανδία και τη Βόρειο Ιρλανδία, στο μέτρο που τα ενδιαφερόμενα Κράτη δεν χορηγούσαν εθνική συμπληρωματική πριμοδότηση, όπως αναφέρεται στο άρθρο 3 παράγραφος 2 του κανονισμού (ΕΟΚ) αριθ. 1357/80 του Συμβουλίου της 5ης Ιουνίου 1980 περί καθιερώσεως καθεστώτος πριμοδοτήσεως για τη διατήρηση των θηλαζουσών αγελάδων (4), όπως τροποποιήθηκε τελευταία από τον κανονισμό (ΕΟΚ) αριθ. 1198/82 (5)·  ότι, επειδή η κατάσταση των γεωργών στην περιοχή αυτή της Κοινότητος δεν βελτιώθηκε πολύ κατά την περίοδο αυτή, φαίνεται αναγκαίο να ληφθεί ανάλογο μέτρο για την περίοδο εμπορίας 1982/83·  ότι είναι αναγκαίο να προβλεφθεί η δυνατότητα για την Ιρλανδία και το Ηνωμένο Βασίλειο, όσον αφορά τη Βόρειο Ιρλανδία, να καταβάλουν εθνική συμπληρωματική πριμοδότηση·  ότι μία τέτοια πριμοδότηση αποτελεί παρέμβαση στην εσωτερική αγορά κατά την έννοια του άρθρου 3 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (6), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (7)·  ότι πρέπει να καταργηθεί ο κανονισμός (ΕΟΚ) αριθ. 1056/81,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η Ιρλανδία και το Ηνωμένο Βασίλειο, όσον αφορά τη Βόρειο Ιρλανδία, δύνανται να χορηγήσουν πριμοδότηση συμπληρωματική της πριμοδοτήσεως για τη διατήρηση των θηλαζουσών αγελάδων που προβλέπεται στον κανονισμό (ΕΟΚ) αριθ. 1357/80, στο μέτρο που δεν εφαρμόζονται οι διατάξεις του άρθρου 3 παράγραφος 2 του εν λόγω κανονισμού.  Για την περίοδο εμπορίας 1982/83, το ύψος της πριμοδοτήσεως αυτής καθορίζεται σε 20 ECU ανά θηλάζουσα αγελάδα που έχει στην κατοχή του ο παραγωγός την ημέρα καταθέσεως της αιτήσεως.  Το ποσό αυτό καταβάλλεται εφάπαξ.  Χρηματοδοτείται από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων.  Άρθρο 2  Εντός των ορίων ποσού 5 ECU ανά αγελάδα, τα Κράτη μέλη που αναφέρονται στο άρθρο 1 δύνανται να χορηγήσουν εθνική συμπληρωματική πριμοδότηση για την Ιρλανδία και τη Βόρειο Ιρλανδία, χωρίς όμως η χορήγηση αυτής της πριμοδοτήσεως να οδηγήσει σε διακρίσεις μεταξύ των εκτροφέων ενός Κράτους μέλους.  Άρθρο 3  Ο κανονισμός (ΕΟΚ) αριθ. 1056/81 καταργείται.  Άρθρο 4  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 20 Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. C 104 της 26. 4. 1982, σ. 25.  (2) ΕΕ αριθ. C 114 της 6. 5. 1982, σ. 1.  (3) ΕΕ αριθ. L 111 της 23. 4. 1981, σ. 6.  (4) ΕΕ αριθ. L 140 της 5. 6. 1980, σ. 1.  (5) Βλέπε σελίδα 28 της παρούσας Επίσημης Εφημερίδας.  (6) ΕΕ αριθ. L 94 της 28. 4. 1970, σ. 13.  (7) ΕΕ αριθ. L 367 της 31. 12. 1980, σ. 87.